Καθλίν Φρίμαν

Η Καθλίν Φρίμαν (Αγγλικά: Kathleen Freeman, 17 Φεβρουαρίου 1923 23 Αυγούστου 2001) ήταν Αμερικανίδα ηθοποιός. Σε μια καριέρα που διήρκεσε περισσότερα από 50 χρόνια, υποδύθηκε καυστικές υπηρέτριες, γραμματείς, δασκάλες, κουτσομπόλες, νοσοκόμες, γειτόνισεες και συγγενείς, σχεδόν πάντα προκαλώντας το γέλιο.  Στον κινηματογράφο, ίσως είναι περισσότερο γνωστή για την εμφάνισή της σε 12 κωμωδίες του Τζέρι Λιούις τις δεκαετίες του 1950 και του 1960 και στην ταινία Οι ατσίδες με τα μπλε (1980).

 Τα πρώτα χρόνια 
Η Φρίμαν γεννήθηκε στις 17 Φεβρουαρίου 1923 στο Σικάγο,  από την υψίφωνο Τζέσικα Ντίξον και τον Φρανκ Φρίμαν, διασκεδαστή των αμερικανικών στρατευμάτων στην Αγγλία, τη Γαλλία και τη μεταπολεμική Γερμανία. Το ζευγάρι παντρεύτηκε το 1922. 

Η Φρίμαν ξεκίνησε την καριέρα της σε ηλικία 2 ετών, χορεύοντας στο σκετς βοντβίλ των γονιών της, Dixon and Freeman.  Ανέφερε ότι τελικά «την έπιασαν» στην ηλικία των 10 ετών περίπου και στη συνέχεια άρχισε να πηγαίνει σχολείο. 

Η Φρίμαν σπούδασε μουσική στο Πανεπιστήμιο της Καλιφόρνιας στο Λος Άντζελες και έγινε κλασική πιανίστα. 

 Καριέρα 

 Θέατρο 
Μετά το κολέγιο, η Φρίμαν εντάχθηκε στον θίασο Circle Players   στη λεωφόρο Σάντα Μόνικα.  

Αργότερα, εμφανίστηκε σε εθνικές περιοδείες των έργων Deathtrap, Άννυ και Woman of the Year με τη Λορίν Μπακόλ. Έκανε το ντεμπούτο της στο Μπρόντγουεϊ στις 26 Οκτωβρίου 2000, στην παράσταση Άντρες με τα όλα τους. Για τον ρόλο της ως Τζανέτ Μπερμάιστερ ήταν υποψήφια για Βραβείο Τόνυ το 2001 και κέρδισε βραβείο Theatre World, το οποίο συνήθως απονέμεται σε νεότερους ερμηνευτές. Πέθανε πέντε ημέρες αφότου έκανε την τελευταία της εμφάνιση στην παράσταση. 

 Τηλεόραση 
Το 1948, η Πέγκι Γουέμπερ είδε τη Φρίμαν στη σκηνή του Circle Theatre και την προσέλαβε για τη ζωντανή ραδιοφωνική σειρά της Γουέμπερ Treasures of Literature, την πρώτη της τηλεοπτική δουλειά. Από το 1988 έως το 2001, η Φρίμαν εμφανίστηκε σε περισσότερες από 50 παραγωγές του California Artists Radio Theatre,  το οποίο ηχογραφεί ζωντανά παραστάσεις κλασικών βιβλίων και θεατρικών έργων για τους σταθμούς KPCC (FM),  KPFK   NPR Playhouse και National Public Radio.

Εκτός από από το ότι δίδασκε υποκριτική στην περιοχή του Λος Άντζελες, η Φρίμαν ήταν και μια οικεία παρουσία στην τηλεόραση. Το 1958-1959, εμφανίστηκε τρεις φορές στο Buckskin, μια παιδική εκπομπή που διαδραματιζόταν σε ένα ξενοδοχείο σε μια φανταστική πόλη της Μοντάνα. Εμφανίστηκε από τη δεκαετία του 1950 μέχρι τον θάνατό της σε τακτικούς ή επαναλαμβανόμενους ρόλους σε πολλές κωμικές σειρές, όπως The Bob Cummings Show, Topper και The Donna Reed Show. Το 1964, εμφανίστηκε σε πέντε επεισόδια του The Lucy Show. Αργότερα, επιλέχθηκε για Hogan's Heroes . Το 1973, είχε έναν συμπρωταγωνιστικό ρόλο στην κωμική σειρά Lotsa Luck.

Εμφανίστηκε σε πολλά επεισόδια των Wagon Train, Funny Face, Η Τζίνι και το τζίνι, στη βραχύβια κωμική σειρά προϊστορικού περιεχομένου It's About Time και ως νοσοκόμα στο Love, American Style.

Η Φρίμαν υποδύθηκε τη μητέρα του λοχία Κάρτερ σε ένα επεισόδιο του Gomer Pyle, USMC το 1969, ενώ εμφανίστηκε και ως διαφορετικός χαρακτήρας σε ένα επεισόδιο της ίδιας σειράς το 1968. Έκανε επίσης πολλές εμφανίσεις στο The Beverly Hillbillies ως διάφοροι χαρακτήρες.

Εμφανίστηκε ως η φωνή της μητέρας της Πεγκ Μπάνι, ενός αόρατου χαρακτήρα σε πολλά επεισόδια του Παντρεμένοι με παιδιά καθώς και σε επεισόδια των σειρών Mama's Family, Growing Pains, Simon & Simon, Αλφ ο εξωγήινος, Οι δικηγόροι του Λος Άντζελες, Τα χρυσά κορίτσια, Doogie Howser, MD, Ροζάν, Coach, Στην εντατική, Ο μαστροχαλαστής και σε πολλές άλλες εκπομπές τις δεκαετίες του 1980 και του 1990.

Εκτός από τον ρόλο της στην παράσταση Άντρες με τα όλα τους, παρέμεινε ενεργή στα τελευταία της χρόνια με έναν κανονικό φωνητικό ρόλο στο As Told by Ginger, στην ταινία κινουμένων σχεδίων Σρεκ και μια γκεστ εμφάνιση στην κωμική σειρά Becker. Στο τελευταίο της επεισόδιο της σειράς As Told by Ginger, με τίτλο "No Hope for Courtney", ο χαρακτήρας της Φρίμαν, η κυρία Γκόρντον, αποσύρεται από τη δουλειά της ως δασκάλα. Το σενάριο αρχικά γράφτηκε για να επιστρέψει η Γκόρντον στο σχολείο, αλλά η Φρίμαν  πέθανε στη διάρκεια της παραγωγής, οπότε το επεισόδιο ξαναγράφηκε και αφιερώθηκε στη μνήμη της.

 Κινηματογράφος 
δεξιά|μικρογραφία|260x260εσ|Ο Κάρι Γκραντ και η Φρίμαν ως κουτσομπόλα σε πλυντήριο στην ταινία Σπίτι πάνω σε βάρκα (1958)
Για μικρό χρονικό διάστημα στις αρχές της δεκαετίας του 1950, η Φρίμαν είχε συμβόλαιο με τη Metro-Goldwyn-Mayer, εμφανιζόμενη κυρίως σε μικρούς ρόλους χωρίς να αναφέρεται το όνομά της. Ο πιο αξιοσημείωτος από εκείνους τους πρώτους ρόλους της ήταν στο μιούζικαλ της MGM Τραγουδώντας στη βροχή (1952) ως καθηγήτρια ορθοφωνίας. 

Ξεκινώντας με την ταινία του 1954 Ο κλόουν βασιλεύει, η Φρίμαν έγινε η μούσα του Τζέρι Λιούις, παίζοντας μαζί του σε 11 ταινίες.  Σε αυτές περιλαμβάνονταν οι περισσότερες από τις πιο γνωστές κωμωδίες του Λιούις, όπως Ο Τζέρι Λιούις ταραχοποιός ως νοσοκόμα Χίγκινς, Ο Τζέρι Λιούις περιπλανώμενος ως σύζυγος του διευθυντή του στούντιο και Ο Τζέρι Λιούις δάσκαλος για κλάματα ως Μίλι Λέμον. Πάνω από 30 χρόνια αργότερα, έκανε μια σύντομη εμφάνιση στο Δάσκαλος για γέλια και για κλάματα.

Άλλοι κινηματογραφικοί της ρόλοι ήταν στις ταινίες Ο ταξιδιώτης του Μιζούρι (1958), Η μύγα (1958), στις παρωδίες γουέστερν Η πιο γρήγορη σκανδάλη του Ουέστ (1969) και Support Your Local Gunfighter (1971), καθώς και σε μια σειρά από κωμωδίες τις δεκαετίες του 1980 και του 1990. Η Φρίμαν υποδύθηκε την αδελφή Μαίρη Στίγματα (γνωστή και ως Πιγκουίνα) στις ταινίες Οι ατσίδες με τα μπλε (1980) και Blues Brothers 2000 (1998) του Τζον Λάντις. Υποδύθηκε επίσης μια διαχειρίστρια πολυκατοικίας στην ταινία Οι δυο ατσίδες (1987), μια δασκάλα στο Χόκους πόκους: Οι τρεις μάγισσες (1993) και μια γκάνγκστερ στο Τρελές σφαίρες 33⅓: Η τελευταία προσβολή (1994). Έκανε επίσης εμφανίσεις στις ταινίες Φανταστική καταδίωξη (1987) του Τζο Ντάντε και Γκρέμλινς 2: Η νέα γενιά (1990) (ως μεθυσμένη παρουσιάστρια εκπομπής μαγειρικής). Ο τελευταίος της κινηματογραφικός ρόλος ήταν στο Σρεκ (2001), όπου υποδύθηκε μια ηλικιωμένη.

Στην ταινία του 1973 Το κεντρί, η Φρίμαν εμφανίστηκε σε μια οικογενειακή φωτογραφία του χαρακτήρα Κιντ Τουίστ (Χάρολντ Γκουλντ) στη σκηνή του γραφείου της Western Union.

 Προσωπική ζωή 
Η Φρίμαν ήταν δημοκρατική και υποστήριξε τον Άντλαϊ Στίβενσον κατά τις προεδρικές εκλογές του 1952. 

Αποδυναμωμένη από την ασθένεια, η Φρίμαν αναγκάστηκε να εγκαταλείψει το καστ του Άντρες με τα όλα τους. Πέντε ημέρες αργότερα, πέθανε από καρκίνο του πνεύμονα σε ηλικία 78 ετών στο νοσοκομείο Lenox Hill.  Αποτεφρώθηκε και η τέφρα της θάφτηκε στο Κοιμητήριο Hollywood Forever. 

Η Φρίμαν δεν παντρεύτηκε ποτέ ούτε δεν απέκτησε παιδιά. Η αναφορά για τον θάνατό της στη βρετανική εφημερίδα The Guardian ανέφερε την «επί σειρά ετών σύντροφό της, Έλεν Ράμσεϊ».  Το άρθρο του Playbill αναφερόταν στην Ράμσεϊ ως την «επί σειρά ετών καλύτερη φίλη της Φρίμαν»,  και ομοίως το Variety την αποκάλεσε «καλύτερη φίλη της Φρίμαν».  Η Έλεν Ράμσεϊ και η Φρίμαν υπήρξαν συμφοιτήτριες στο Πανεπιστήμιο της Καλιφόρνια (Λος Άντζελες). 

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1948The Naked CityΓυμνή πόληπροσκοπίναCasbahΑμερικάναThe Saxon CharmνοσοκόμαBehind Locked Doors1949Mr. Belvedere Goes to CollegeΦοιτητής νάιλονΓκουέντολινAnnie Was a WonderΆννυ ΣβένσονThe Story of Molly Xαπατεώνισσα1950No Man of Her OwnΚλεμμένη ευτυχίαΚλάρα ΛάτιμορThe Secret FuryΑόρατος διώκτηςένορκοςHouse by the RiverΤο σπίτι στο ποτάμιΈφη ΦέργκιουσονThe Reformer and the RedheadΛίλη Ρέιτον ΠάρκερOnce a ThiefΦοίβηLonely Heart BanditsΜπέρθα ΜάρτινA Life of Her OwnΤο ημερολόγιο της ζωής τηςτηλεφωνήτριαThe Second FaceΣίρλεϊ1951The Company She KeepsΗ παγίδα της ηδονήςΤζέσιCry DangerΟ υπόκοσμος εκδικείταιπωλήτρια τσιγάρωνCause for Alarm!Ημέρες τρόμουγυναίκαA Place in the SunΜια θέση στον ήλιοFactory Worker, Prosecution WitnessAppointment with DangerΡαντεβού με τον κίνδυνοκαλόγριαStrictly DishonorableΛευκός γάμοςμουσικός βωβής ταινίαςBehave Yourself!Το ζιζάνιοσύζυγος καταστηματάρχηCome Fill the CupΈτσι τιμωρώ εγώΛιλLet's Make It LegalρεπόρτερThe Wild Blue Yonderαδελφή Μπάξτερ1952The Greatest Show on EarthΤο όγδοο θαύμαμέλος του κοινούLove Is Better Than Ever7 ημέρες έρωτοςκυρία ΚάρχνεϊSingin' in the RainΤραγουδώντας στη βροχήΦοίβη ΝτένσμορTalk About a StrangerΡόζαKid Monk BaroniΜαρία ΜπαρόνιSkirts Ahoy!Τρία κορίτσια γυρεύουν άντραμοδίστραWait 'til the Sun Shines, NellieΑγάπη που δεν έσβησεκαμαριέραO. Henry's Full HouseΤο τελευταίο φύλλοκυρία ΝτόρσετMonkey BusinessΟ Βαρνάβας, η Εντβίνα, η μαϊμού και το Μπογκόμολετςκυρία ΜπράνιγκανThe Prisoner of ZendaΟ αιχμάλωτος της ΖένταΓκέρτρουντ ΧολφThe Bad and the BeautifulΗ ωραία και το κτήνοςδεσποινίς Μαρτς1953The Magnetic MonsterΝέλληShe's Back on BroadwayΠαλιά μου αγάπηΆννυConfidentially Connieμητέρα διδύμωνThe Glass WallΧωρίς διαβατήριοΖέλνταA Perilous JourneyΛίαDream WifeΗ μνηστή εκπαιδεύεταικαμαριέραThe Affairs of Dobie GillisΣτέλλα ΚοβάλσκιHalf a Heroεπί της υποδοχήςThe Glass WebΟι τρεις ύποπτοικυρία Οχάλοραν1954Battle of Rogue RiverΤο οχυρό φλέγεταιΠρινγκλThe Far CountryΗ διάβαση του ΔιαβόλουΓκριτςAthenaΌ¸τι θέλουν τα κορίτσιαδεσποινίς Σίλι3 Ring CircusΟ κλόουν βασιλεύειθύμα τουρτοπόλεμου1955The Seven Year ItchΕπτά χρόνια φαγούραγυναίκα σε εστιατόριοArtists and ModelsΛόρδοι, λόρδα και φιλότιμοκυρία Μαλντούν1957The Midnight StoryΜεσάνυχτα στο Σαν ΦρανσίσκοΡόζα ΚούνεοPawneeΣκαπανείς της δόξαςκυρία ΚάρτερKiss Them for MeΈνα κορίτσι σε κάθε λιμάνιαδελφή Βιλίνσκι1958The Missouri TravellerΟ ταξιδιώτης του ΜιζούριΣερένα ΠουλToo Much, Too Soonδεσποινίς ΜαγκρούντερThe FlyΗ μύγαΈμαHouseboatΣπίτι πάνω σε βάρκακουτσομπόλαThe BuccaneerΛαφίτ, ο πειρατήςΤίνα1960North to AlaskaΗ μοίρα των ηρώωνΛένα Νόρντκουιστ1961Madison AvenueΟ εραστής της κυρίας Χδεσποινίς Θέλμα ΧέιλιThe Ladies ManΟ Τζέρι Λιούις γυναικοκατακτητής ΚέιτιThe Errand BoyΟ Τζέρι Λιούις περιπλανώμενοςκυρία Χέλεν Παραμιούτουαλ / κυρία Τ. Π.1962Wild HarvestΓκόλντι1963The Nutty ProfessorΟ Τζέρι Λιούις δάσκαλος για κλάματαΜίλι ΛέμονWho's Minding the Store?Έμπορος με το στανιόκυρία Γκλάκσμαν1964Mail Order BrideΔυτικά της Μοντάνααδελφή ΣουThe PatsyΑπό γκάφα σε γκάφαΚέιτιThe Disorderly OrderlyΟ Τζέρι Λιούις ταραχοποιόςαδελφή Μάγκι Χίγκινς1965The RoundersΔύο εύθυμοι αλήτεςΆγκαθα ΜουρThat Funny FeelingΤο κλειδί της κρεβατοκάμαράς μουγυναίκα σε τηλεφωνικό θάλαμοMarriage on the RocksΠώς να πετύχετε σε δεύτερο γάμο με την πρώτη σας γυναίκαδεσποινίς Μπλάιτ1966Three on a CouchΤζέρι Λιούις, να γιατρός, να μάλαμαΜέρφι1967The Big MouthΟ τσαρλατάνοςηλικιωμένηPoint BlankΟ επαναστάτης του Αλκατράζ πρώτη πολίτης1968The Helicopter SpiesΠράκτωρ Χ: Ο πειρατής των αιθέρωνμητέρα1969Support Your Local Sheriff!Η πιο γρήγορη σκανδάλη του Ουέστκυρία ΝτάνβερςHook, Line & SinkerΚράτα γερά, Τζέρικυρία ΧάρντακDeath of a GunfighterΑτσαλένιος γίγαςΜαίρη ΕλίζαμπεθThe Good Guys and the Bad GuysΟι καλοί και τα καθάρματακυρία Στόουν1970The Ballad of Cable HogueΓύπες πάνω από την έρημο κυρία ΤζένσενMyra BreckinridgeΤο φλογερό αγοροκόριτσοΜπόμπι Ντιν ΛόουνερWhich Way to the Front?Από πού πάνε στο μέτωπο;μητέρα1971Support Your Local Gunfighter!κυρία Πέρκινς1972Stand Up and Be CountedΟι φεμινίστριεςΣάραWhere Does It Hurt?Παρακαλώ, πού πονάτε;κυρία ΜατσίνιThe Unholy RollersΗ τελευταία στροφή του θανάτουμητέρα της Κάρεν1973Your Three Minutes Are Upκυρία Γουίλκ1974So Evil, My SisterΧίλντα1975The Strongest Man in the WorldΟ πιο δυνατός άνθρωπος στον κόσμοΧάρλεϊ1978The NorsemanΚυνηγοί άγριων πολεμιστώνγριά Ινδιάνα1980The Blues BrothersΟι ατσίδες με τα μπλε αδελφή Μαίρη Στίγματα (Πιγκουίνα)1981Heartbeepsπιλότος ελικοπτέρου1986The Best of TimesΟι καλύτερες στιγμέςΡόζιInside OutμητέραThe Malibu Bikini ShopΛορέιν Μπέντερ1987In the MoodΔεκαπεντάχρονος εραστήςΜπιούλα ΜάρβερDragnetΟι δυο ατσίδεςΊνιντ ΜπόρντενInnerspaceΦανταστική καταδίωξηκυρία σε όνειροTeen Wolf TooΤιν Γουλφ 2υπεύθυνη εγγραφών1988The Wrong Guysκυρία Γκράνσκι1989Chances AreΕραστές από παλιάκυρία ΧάντιLittle Nemo: Adventures in Slumberlandδασκάλα χορού (φωνή)1990Gremlins 2: The New BatchΓκρέμλινς 2: Η νέα γενιάΜαρτζThe Williesδεσποινίς Τίτμαρς1991Joey Takes a CabΛόλαDutchΚακός μπελάςΓκρίτσι1992FernGully: The Last RainforestΟι ήρωες του τελευταίου δάσουςπρεσβυτέρα (φωνή)1993Reckless Kellyκυρία ΝτελάνσιHocus PocusΧόκους πόκους: Οι τρεις μάγισσεςδεσποινίς Όλιν1994Naked Gun : The Final InsultΤρελές σφαίρες 33⅓: Η τελευταία προσβολήΜιούριελ1996Two Guys Talkin' About Girls...με την πρώτη ματιάγιαγιά της ΡόνταCarpoolΤο μποτιλιάρισμαμητέρα του Φράνκλιν1997HerculesΗρακλήςμεγαλόσωμη γυναίκα (φωνή)1998Blues Brothers 2000αδελφή Μαίρη Στίγματα (Πιγκουίνα)Richie Rich's Christmas WishΗ χριστουγεννιάτικη ευχή του Ρίτσιδεσποινίς ΠίμποντιI'll Be Home for ChristmasΘα είμαι σπίτι τα ΧριστούγενναΓκλόρια1999Baby GeniusesΜωρά θαύματακουτσομπόλα γειτόνισσαSeven Girlfriendsκυρία Χάργκροβ2000Ready to RumbleΧαμός στο ρινγκΤζέιν ΚινγκNutty Professor II: The KlumpsΔάσκαλος για γέλια και για κλάματακουτσομπόλα γειτόνισσα2001Joe DirtΟ βρόμικος Τζοανάδοχη μητέρα του ΤζοShrekΣρεκηλικιωμένη (φωνή)

 Παραπομπές 

 Εξωτερικοί σύνδεσμοι 

  (Αγγλικά)
 Η 

Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί μουσικού θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Σελίδες με μη επιθεωρημένες μεταφράσεις